CELEX: 32013R0276
Language: bg
Date: 2013-03-19 00:00:00
Title: Регламент за изпълнение (ЕС) № 276/2013 на Комисията от 19 март 2013 година относно класирането на някои стоки в Комбинираната номенклатура

23.3.2013   
            
            
               BG
            
            
               Официален вестник на Европейския съюз
            
            
               L 84/9
            
         РЕГЛАМЕНТ ЗА ИЗПЪЛНЕНИЕ (ЕС) № 276/2013 НА КОМИСИЯТА
   от 19 март 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В изпълнение на гореспоменатите общи правила стоките, описани в колона 1 на таблицата в приложението, следва да бъдат класирани със съответните кодове по КН, посочени в колона 2, въз основа на мотивите, посочени в колона 3.
            
         
               (4)
            
            
               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Плоскост за настилка от дървесинна смес с размери приблизително 0,15 × 0,02 × 3,7 m, състояща се от влакна от отпадъчна дървесина (60 %), рециклирани пластмаси (HDPE) (30 %), непластмасови добавки, запълващи агенти, UV стабилизатори и пигменти (10 %). Плоскостта е произведена чрез пресоване. Тя е с правоъгълен профил и с плътност 1,20 g/cm3.
                  Горната повърхност е зърнеста и текстурирана, докато долната повърхност е набраздена. Плоскостта е с улеи, преминаващи през цялата дължина отстрани.
                  Тя притежава характеристиките на продукт от твърда негъвкава пластмаса, с дървесни отпадъци като запълващ материал. Тя е заместител на дървесината и се използва например за изработването на палуби и пътеки.
               
               
                  3918 90 00
               
               
                  Класирането се определя от разпоредбите на Общите правила 1, 3, буква б) и 6 за тълкуване на Комбинираната номенклатура и от описанието на кодове по КН 3918 и 3918 90 00.
                  Като се има предвид, че дървесните влакна представляват само запълващ материал, а пластмасата слепва дървесните влакна и придава основния характер на продукта, класирането в глава 44 като дървен материал се изключва (вж. също Обяснителните бележки към Хармонизираната система, глава 44). Ето защо продуктът се смята за пластмаса, използвана за настилки.
                  Следователно той трябва да бъде класиран като пластмасова подова настилка по код по КН 3918 90 00.